Vendée Globe
O Vendée Globe o l'é unna regatta de veia in solitäio ch'a fa o gio do mondo, tegnua ògni quattro anni. Segondo o regolamento, a-i parteçipanti no l'é permisso d'ormezzâ ò de reçeive de l'ascistensa esterna pe tutta a duâ de l'evento, sotta peña de desqualificaçion. O piggia o nomme da-a çittæ franseise de Les Sables-d'Olonne, un pòrto into departamento da Vendée, de donde o l'incomensa e o finisce tutti i anni. Tra i eventi sportivi de veia, o Vendée Globe o l'é consciderou comme un di ciù avvoxæ, in raxon de abilitæ e de capaçitæ de rexistensa neçessäie pe piggiâghe parte.
Cammin
A partensa e l'arrivo en a-o largo da çittæ de Les Sables-d'Olonne. Dòppo a partensa, i parteçipanti navegan verso o sud inte l'Oçeano Atlantico e fan o gio de l'Antartide con lasciâ in sciâ man manciña i trei cappi: o Cappo de Boña Speansa, o Cappo Leeuwin, e o Cappo Horn. In sciâ fin, se remonta verso Les Sables-d'Olonne pe l'Oçeano Paçifico.
Inte çerte ediçioin da regatta l'é stæto azzonto de böe pe creâ di ponti de tranxito obrigatöi, sovente pe no permette a-e imbarcaçioin d'anâ tròppo à sud (o quæ o comporta o reisego d'incontrâ di iceberg).
Vinçitoî
Feua da-a segonda ediçion, o vinçitô de ciascheduña ediçion o l'à stabilio un neuvo record de tempo.
Figue
Michel Desjoyaux in sce Foncia Brest, 2012
Vincent Riou in sce PRB VG, a-a partensa inta Vendée a-i 11 de novembre do 2012
François Gabard o l'arriva à Brest, a-i 17 de dexembre do 2017
Armel Le Cléac'h, Banque populaire, VG 2012-13
Alexia Barrier in sce TSE - 4myPlanet, 2020.
Conrad Colman, Vendée Globe 2016-2017
Hugo Boss, VG-2012-13
Gamesa (IMOCA), VG-2012-13
Atri progetti
- Wikimedia Commons a contêgne di files in sce Vendée Globe
bug_Latn lij_Latn lij_Latn lij_Latn lij_Latn lij_Latn lij_Latn lij_Latn oci_Latn lij_Latn lij_Latn fra_Latn eng_Latn ltz_Latn vec_Latn nno_Latn lij_Latn lij_Latn